CELEX: 32014D0408(03)
Language: el
Date: 2014-03-27 00:00:00
Title: Απόφαση της Επιτροπής της 27ης Μαρτίου 2014 σχετικά με την αναγνώριση του Bureau Veritas Certification Holding SAS ως οργανισμού παρακολούθησης σύμφωνα με τον κανονισμό (ΕΕ) αριθ. 995/2010 για τη θέσπιση των υποχρεώσεων των φορέων εκμετάλλευσης που διαθέτουν ξυλεία και προϊόντα ξυλείας στην αγορά

8.4.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 103/9
            
         ΑΠΌΦΑΣΗ ΤΗΣ ΕΠΙΤΡΟΠΉΣ
   της 27ης Μαρτίου 2014
   σχετικά με την αναγνώριση του Bureau Veritas Certification Holding SAS ως οργανισμού παρακολούθησης σύμφωνα με τον κανονισμό (ΕΕ) αριθ. 995/2010 για τη θέσπιση των υποχρεώσεων των φορέων εκμετάλλευσης που διαθέτουν ξυλεία και προϊόντα ξυλείας στην αγορά
   (2014/C 103/06)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 995/2010, της 20ής Οκτωβρίου 2010, για τη θέσπιση των υποχρεώσεων των φορέων εκμετάλλευσης που διαθέτουν ξυλεία και προϊόντα ξυλείας στην αγορά (1), και ιδίως το άρθρο 8 παράγραφος 3,
   Εκτιμώντας τα ακόλουθα:
   
               (1)
            
            
               Στις 21 Δεκεμβρίου 2012, η Ευρωπαϊκή Επιτροπή έλαβε αίτηση αναγνώρισης από το Βureau Veritas Certification Holding SAS, με την οποία δηλώνει ότι προτίθεται να λειτουργεί ως οργανισμός παρακολούθησης σε όλα τα κράτη μέλη.
            
         
               (2)
            
            
               Ο αιτών υπέβαλε επικαιροποιημένη αίτηση στις 22 Ιανουαρίου 2013.
            
         
               (3)
            
            
               Σύμφωνα με το άρθρο 2 παράγραφος 5 του κατ’ εξουσιοδότηση κανονισμού (ΕΕ) αριθ. 363/2012 της Επιτροπής, της 23ης Φεβρουαρίου 2012, σχετικά με τους διαδικαστικούς κανόνες για την αναγνώριση και την ανάκληση της αναγνώρισης των οργανισμών παρακολούθησης, όπως προβλέπεται στον κανονισμό (ΕΕ) αριθ. 995/2010, της 20ής Οκτωβρίου 2010, για τη θέσπιση των υποχρεώσεων των φορέων εκμετάλλευσης που διαθέτουν ξυλεία και προϊόντα ξυλείας στην αγορά (2), στις 9 Ιουλίου 2013 η Ευρωπαϊκή Επιτροπή απέστειλε την αίτηση για διαβούλευση στα ενδιαφερόμενα κράτη μέλη. Δεν ελήφθησαν παρατηρήσεις εντός της καθορισθείσας προθεσμίας ενός μηνός.
            
         
               (4)
            
            
               Στις 12 Σεπτεμβρίου 2013, πραγματοποιήθηκε στις Βρυξέλλες συνεδρίαση μιας διευθύνουσας ομάδας της Επιτροπής, η οποία συγκροτήθηκε ειδικά για να αξιολογεί τις αιτήσεις των οργανισμών παρακολούθησης, στη διάρκεια της οποίας ο αιτών υπέβαλε την πρότασή του αυτοπροσώπως.
            
         
               (5)
            
            
               Σύμφωνα με το άρθρο 3 του κανονισμού (ΕΕ) αριθ. 363/2012, ο αιτών κλήθηκε να παράσχει συμπληρωματικές πληροφορίες, μέσω μηνύματος ηλεκτρονικού ταχυδρομείου που απεστάλη στις 19 Οκτωβρίου 2013.
            
         
               (6)
            
            
               Ο αιτών προσκόμισε τις ζητούμενες συμπληρωματικές πληροφορίες και διευκρινίσεις στις 25 Οκτωβρίου 2013.
            
         
               (7)
            
            
               Βάσει των εγγράφων τα οποία υπέβαλε ο αιτών, η διευθύνουσα ομάδα κατέληξε στο συμπέρασμα, στις 19 Δεκεμβρίου 2013, ότι η αίτηση πληροί τις απαιτήσεις που ορίζονται στο άρθρο 8 παράγραφος 2 του κανονισμού (ΕΕ) αριθ. 995/2010, και ο αιτών θα μπορούσε να αναγνωριστεί από την Επιτροπή ως οργανισμός παρακολούθησης.
            
         
               (8)
            
            
               Με βάση όλα τα αποδεικτικά στοιχεία που υποβλήθηκαν, η Ευρωπαϊκή Επιτροπή αξιολόγησε αν ο αιτών πληροί τις απαιτήσεις που ορίζονται στο άρθρο 8 παράγραφος 2 του κανονισμού (ΕΕ) αριθ. 995/2010, και θεωρεί ότι το Bureau Veritas Certification Holding SAS, Γαλλία, 67-71 Boulevard du Château 92200 Neuilly-sur-Seine· Αριθμός ταυτοποίησης 775 690 621 R.C.S. Nanterre, πληροί τις απαιτήσεις του άρθρου 8 παράγραφος 2 του κανονισμού (ΕΕ) αριθ. 995/2010,
            
         ΑΠΟΦΑΣΙΖΕΙ:
   Άρθρο 1
   Το Bureau Veritas Certification Holding SAS, Γαλλία, 67-71 Boulevard du Château 92200 Neuilly-sur-Seine, Αριθμός ταυτοποίησης 775 690 621 R.C.S. Nanterre, αναγνωρίζεται ως οργανισμός παρακολούθησης σύμφωνα με το άρθρο 8 παράγραφος 3 του κανονισμού (ΕΕ) αριθ. 995/2010.
   Άρθρο 2
   Ο γενικός διευθυντής της Γενικής Διεύθυνσης Περιβάλλοντος καλείται να εξασφαλίσει χωρίς καθυστέρηση την κοινοποίηση της παρούσας απόφασης στον αιτούντα και στις αρμόδιες αρχές σε όλα τα κράτη μέλη, και τη δημοσίευση της παρούσας απόφασης στην ιστοσελίδα της Επιτροπής.
   
      Βρυξέλλες, 27 Μαρτίου 2014.
      
         
            Για την Επιτροπή
         
         Janez POTOČNIK
         
            Μέλος της Επιτροπής
         
      
   
   
      (1)  ΕΕ L 295 της 12.11.2010, σ. 23.
   
      (2)  ΕΕ L 115 της 27.4.2012, σ. 12.